|  |  |
| --- | --- |
| Številka:  | 110-10/2024-1544-2 |
| Datum: | 7. 5. 2024 |

**Zadeva:** **Besedilo internega natečaja, izjava in vloga (DM70010)**

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 - ZIUPOPDVE) Urad Vlade Republike Slovenije za informacijsko varnost, Ulica gledališča BTC 2, 1000 Ljubljana, objavlja interni natečaj za zasedbo prostega uradniškega delovnega mesta:

**PODSEKRETAR (m/ž), SEKTOR ZA INFORMACIJSKO IN KIBERNETSKO VARNOST (šifra DM 70010)**.

Naloge na uradniškem delovnem mestu se opravljajo v nazivu podsekretar/sekretar.

Javni uslužbenci, ki se bodo prijavili na prosto delovno mesto, **morajo imeti sklenjeno delovno razmerje na uradniškem delovnem mestu za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela** in izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 6 let delovnih izkušenj;
* opravljeno usposabljanje za imenovanje v naziv;
* dovoljenje za dostop do tajnih podatkov stopnje »TAJNO«;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oziroma drugo bolonjsko stopnjo z doktoratom. Zahtevane delovne izkušnje se skrajšajo za eno leto, če ima kandidat opravljen pravniški državni izpit oziroma pravosodni izpit.

Za kandidate, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja za imenovanje v naziv po 89. členu Zakona o javnih uslužbencih. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

Kandidat mora imeti dovoljenje za dostop do tajnih podatkov stopnje tajnosti »TAJNO« v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20), oziroma mora ob prijavi na prosto delovno mesto podati soglasje k varnostnemu preverjanju za izdajo dovoljenja za dostop do tajnih podatkov stopnje tajnosti »TAJNO«.

Izbrani kandidat bo moral pred sklenitvijo pogodbe o zaposlitvi opraviti osnovno usposabljanje s področja varovanja tajnih podatkov ter pridobiti dovoljenje za dostop do tajnih podatkov stopnje tajnosti »TAJNO«.

Delovno področje in naloge delovnega mesta:

* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* opravljanje drugih nalog po navodilu vodje.

Poleg delovnih nalog področja in nalog delovnega mesta bodo izbrani kandidat izvajal še naslednje naloge:

* spremljanje področja informacijske in kibernetske varnosti;
* vodenje postopkov v skladu z Zakonom o upravnem postopku;
* vodenje postopkov izdaje odredb oziroma odločb v skladu z Zakonom o informacijski varnosti;
* priprava osnutkov predlogov predpisov s področja informacijske varnosti;
* priprava pravnih mnenj s področja nacionalnih in EU predpisov s področja informacijske in kibernetske varnosti

Pri izbiri bodo imeli prednost kandidati z/s :

* znanjem in izkušnjami s pravnega področja;
* znanjem in izkušnjami pri vodenju postopkov po Zakonu o splošnem upravnem postopku;
* znanjem in izkušnjami pri pripravi predpisov;
* poznavanjem predpisov, ki urejajo področje informacijske varnosti in kibernetske varnosti v Republiki Sloveniji in v Evropski uniji;
* poznavanjem druge relevantne področne zakonodaje, ki je povezana z informacijsko oziroma kibernetsko varnostjo.

Kandidat mora k prijavi priložiti naslednje izjave:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in področje izobrazbe ter datum in ustanova, na kateri je bila izobrazba pridobljena.
2. Opis delovnih izkušenj, iz katerih je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter navedbo ravni izobrazbe, ki se je zahtevala za delovno mesto).
3. Pisno izjavo kandidata, da soglaša s tem, da se bo zanj opravilo varnostno preverjanje za dostop do tajnih podatkov stopnje tajnosti »TAJNO«, v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20) – če tega dovoljenja še nima.
4. Pisno izjavo o izpolnjevanju pogoja glede uradniškega naziva, iz katere je razviden naziv, ki ga kandidat ima.
5. Pisno izjavo kandidata o opravljenem obveznem usposabljanju za imenovanje v naziv (v kolikor ga kandidat ima).
6. Pisno izjavo, da za namen tega internega natečaja dovoljuje Uradu Vlade Republike Slovenije za informacijsko varnost pridobitev teh podatkov iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Kandidati, ki bodo vložili formalno nepopolne prijave bodo pozvani k dopolnitvi. Če tudi po pozivu prijave ne bodo formalno popolne se skladno s prvim odstavkom 12. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstile v izbirni postopek. V izbirni postopek se ne uvrstijo prepozne prijave.

Kandidati za razpisano prosto uradniško delovno mesto vložijo prijavo na **obrazcu za prijavo**, ki je priloga tega internega natečaja. Zaželeno je, da je prijavnemu obrazcu priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal na uradniškem delovnem mestu podsekretar/sekretar. Izbrani kandidat bo delo opravljal v prostorih Urada Vlade Republike Slovenije za informacijsko varnost, Ulica gledališča BTC 2, 1000 Ljubljana oziroma v njegovih uradnih prostorih.

Kandidati pošljejo pisne prijave s prilogami v zaprti ovojnici **z označbo**: "za interni natečaj – podsekretar, (šifra DM 70010)« **na naslov**: Urad Vlade Republike Slovenije za informacijsko varnost, Ulica gledališča BTC 2, 1000 Ljubljana, in sicer **v roku 8 dni po objavi** na spletnem portalu GOV.SI. Za pisno obliko prijave se šteje tudi elektronska oblika, poslana **na elektronski naslov**: gp.uiv@gov.si, pri čemer veljavnost prijave ni pogojena z elektronskim podpisom.

Obvestilo o končanem internem natečaju bo objavljeno na spletnem portalu GOV.SI.

Informacije o delovnem področju dobite na telefonski št. 040 490 327 (ga. Melita Šinkovec) o poteku internega natečaja pa na e-naslov: katja.ferfila@gov.si.

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške

|  |  |
| --- | --- |
|  |  |
|  | dr. Uroš Svete, |
|  | Direktor urada. |